Георги Братанов
Голям юнак

chitanka.info

Имам пушка, имам сабя,

значи съм голям юнак.

Но дали ми вярва баба?

Как да й докажа, как?

— Я, юначе, от бюфета

чашка донеси за чай!

— Не, юнак за чай не шета,

нещо друго пожелай!

Тигър бих могъл да хвана,

само искаш ли, кажи!

Бабо, бабо, под дивана

някой лази и ръмжи!

— Ох, юначето на баба,

котенцето там играй.

Мятай пушка, грабвай сабя

и ела да пиеш чай!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.